MORSKI JEŽEK

Morski ježki so dobro znani iglokožci, ki jih najdemo na vseh globinah. Njihovo telo je bolj ali manj kroglasto, lahko je sploščeno in poraslo z dolgimi iglicami in bodicami ali pa je brez bodic. Peščeni dolarji in srčasti morski ježki, ki živijo zaviti v mulju imajo bodice zakrnele.

V telesu morskih ježkov se nahaja poseben organ imenovan Aristotelova svetilka. To je stožčast prehranjevalni organ, ki ima pet zobcev s katerimi lahko morski ježek strga alge in sesilne nevretenčarje s podlage. Usta so namreč nameščena na spodnji strani telesa.

Dihajo s pomočjo petih parov škrg, ki so nameščene na notranji strani skeleta. Zadnjična odprtina leži na vrhu skeleta in jo obdaja več manjših ploščic. Ob teh manjših ploščicah je 5 večjih spolnih ploščic, na katerih so v telesu nameščene spolne žleze.

Mnogi morski ježki izločajo iz telesa posebne niti, ki se hitro zlepijo in služijo za obrambo. V iglicah nekaterih vrst se nahajajo tudi strupi. Uvrščamo jih k živalim pod iglokožce.

